৫ বছর পর আবার ব্যাট হাতে ধরলেন তিনি। মুম্বই এর রাস্তায়। তিনি ‘মাস্টার-ব্লাস্টার’ সচিন তেন্ডুলকর।সম্প্রতি সোশ্যাল মিডিয়াতে একটি ভিডিও ভাইরাল হয়েছে। মুম্বই-এর একটি কনস্ট্রাকশন সাইটে কয়েকজন ছেলের সঙ্গে ক্রিকেট খেলছেন সচিন।
ভিডিওতে দেখা যাচ্ছে নিজের গাড়ি থেকে নেমে ‘স্ট্রিট ক্রিকেটার’দের সঙ্গে ব্যাট হাতে ধরলেন। আবারও বল পেটালেন নিজস্ব ভঙ্গিমায়।টুইটারে এই ভিডিও পোস্ট করেছেন বিনোদ কাম্বলি। সঙ্গে সঙ্গে ভাইরাল হয় ভিডিওটি।

@sachin_rt. Master Blaster good to See you enjoying like Old times 😘😘😘 pic.twitter.com/9I96AcfKfG
— VINOD KAMBLI (@vinodkambli349) April 16, 2018

বিনোদ কাম্বলির শেয়ার করা সেই ভিডিও
একটি কনস্ট্রাকশন সাইটের পাশ দিয়ে যাওয়ার সময় হঠাৎই ঘটনাটি ঘটে। সচিনের বন্ধুরা গাড়ি থেকে তাঁকে নামতে বারণ করলেও তিনি তা শোনেনি। ছেলেদের সঙ্গে কয়েকটি শট খেলেন। কিন্তু বেশিক্ষণ না, তারপরেই আস্তে আস্তে ভিড় হতে শুরু করে। ‘লিটিল মাস্টারে’র ফ্যানেরা সেলফিও তোলে অনেক।